৫ দিনে অজয়ের ‘রেইড ২’ আয় করলো প্রায় ১০০ কোটি

ওয়েব ডেস্ক: অজয় দেবগনের(Ajay Devgan) ‘রেইড ২'(Raid 2) ছবিটি ৫ দিনে প্রায় ১০০ কোটি টাকার কাছাকাছি আয় করেছে। গত এক মেয়ে ভারতের প্রায় চার হাজার প্রেক্ষাগৃহে মুক্তি পেয়েছে এই ছবি। এই ছবিতে অজয়ের বিপরীতে দেখা গেছে অভিনেত্রী বাণী কাপুরকে(Vaani Kapoor)। চলতি বছরে এখনো পর্যন্ত মুক্তিপ্রাপ্ত বলিউড ছবির মধ্যে প্রথম দিনে তৃতীয় সর্বোচ্চ আয় করেছে ‘রেইড ২’। এই তালিকায় অবশ্যই প্রথমে রয়েছে ‘ছাবা'(Chaava) এবং দ্বিতীয় ‘সিকন্দর'(Sikandar)।
প্রসঙ্গত, ২০১৮ সালে মুক্তি পেয়েছিল ‘রেইড’ ছবিটি। বক্স অফিসে ধারাবাহিকতা বজায় রেখে যাত্রা শুরু করেছে রাজ কুমার গুপ্তা নির্মিত এই ছবিটি। ছবিটি শুধু ভারতেই পাঁচ দিনে আয় করেছে ৮৪. ৭৫ কোটি টাকা। বিদেশের মাটি থেকে আয় করি এনেছে ১৩.৫ কোটি টাকা। অর্থাৎ মোট আয় দাঁড়িয়েছে ৯৮.২৫ কোটি টাকা।
‘রেইড ২ ’ সিনেমার আইটেম গানের সঙ্গে নেচেছেন তামান্না ভাটিয়া। সিনেমা মুক্তির আগে কয়েক দিন আগে টি-সিরিজের ইউটিউব চ্যানেলে মুক্তি পায় ‘নাশা’ শিরোনামের গানটি। এতে কণ্ঠ দিয়েছেন— জেসমিন স্যান্ডলাস, সচেত ট্যান্ডন, দিব্যা কুমার, সুমন্ত মুখার্জি। বরাবরের মতো এ গানও দারুণ সাড়া ফেলেছে।

‘রেইড’ সিনেমায় অজয়ের বিপরীতে অভিনয় করেছিলেন ইলিয়ানা ডিক্রজ। তবে দ্বিতীয় পার্টে তার জায়গা নিয়েছেন বাণী কাপুর। ‘রেইড টু’ সিনেমায় আরো অভিনয় করেছেন— রীতেশ দেশমুখ, রজত কাপুর, সুপ্রিয়া পাঠক প্রমুখ। তাছাড়া সিনেমাটির বিশেষ চরিত্রে জ্যাকলিন ফার্নান্দেজ ও হানি সিং অভিনয় করেছেন।